KORPORATIVNE FINANSIJE

PREDMET NA II GODINI MASTER STUDIJA

PROFESOR NA PREDMETU: dr Biserka Komnenić

ASISTENT NA PREDMETU: mr Mirela Momčilović

IZBORNI PREDMET

**Način rada na predmetu**

Studenti će tokom svake nedelje dobijati po jednu temu koju je potrebno detaljno istražiti i izanalizirati. Za svaku temu zadata je obavezna literatura i u okviru nje odgovarajuće zasebne celine. Takođe, preporučuje se da studenti sami istraže dodatnu literaturu koja obrađuje zadatu problematiku. Analizu zadate teme studenti će u vidu eseja proslediti elektronskim putem na mejl adresu: Bkomnenic@gmail.com najkasnije svakog utorka, dan pre termina za predavanje koje se realizuje sredom od 14 i 55.

Zadatu temu je potrebno uraditi tako da student u svom eseju pokaže svoje analitičke sposobnosti I sposobnost sagledavanja problema iz sveobuhvatne perspektive, budući da je problematika korporativnih finansija namenjena pre svega donosiocima odluka u preduzeću, odnosno finansijskom menadžeru i ostalim članovima top menadžmenta preduzeća. Ovakav pristup izradi eseja i promišljanja o zadatoj temi je osnovni kriterijum za vrednovanje studentovog znanja na ovom predmetu.

S obzirom na mali broj studenata koji su u mogućnosti da prisustvuju predavanjima, studenti se pozivaju da nakon prosledjivanja eseja u elektronskoj formi svakog utorka, u sredu u toku termina za predavenje od 14: 55h do 17 I 30h dođu kod profesorke u kabinet 14 gde će se prodiskutovati o obrađenoj temi, konsultovati oko svih nedoumica I dobiti nova tema za sledecu nedelju.

**I NEDELJA**

**Tema: Prinos na investicije i korporativne strategije**

Literatura: Aswath Damodaran*, Korporativne finansije – teorija Ipraksa*, MODUS, 2005,

str: **451-479**

**Ova tema se bavi sledećom problematikom:**

* Analiza postojećih pojedinačnih projekata preduzeća kao I postojećeg portfolio projekata preduzeća u kontekstu procene novčanih tokova.
* Analiza izvora dobrih projekata, odnosno onih koji donose više od očekivane stope prinosa I razloga koji stoje iza uspešnpsti projekata.

U radu obraditi metode i pristupe analizi tj proceni uspešnosti pojedinačnih i portfolia projekata kao i razlike u tim pristupima. U radu takođe obraditi izvore viškova koje projekti odbacuju iznad očekivane stope prinosa i moguće razloge uspešnosti tih projekta kao i razloge podbacivanja odnosno neuspešnosti projekata.

**II NEDELJA**

**Tema: Proces finansiranja**

**Literatura:** Aswath Damodaran, *Korporativne finansije – teorija I praksa*, MODUS, 2005,

str: **509-535**

U okviru ove teme potrebno je istražiti problematiku mogućih načina finansiranja preduzeća I njihove povezanosti odnosno relevantnosti u odnosu na životni ciklus preduzeća. Na primer, ne koriste se isti izvori finansiranja za preduzeća u procesu osnivanja I za već nastala preduzeća ili za mala ili velika preduzeća, ili akcionarska I neakcionarska I td. Dakle, potrebno je razmotriti kako se izbori finansiranja razlikuju u različitim fazama životnog ciklusa preduzeća I u slučajevima različitih organizacionih formi preduzeća I takođe utvrditi procese tj mehanizme kroz koje preduzeća prikupljaju sredstva I prelaze sa jedne vrste finansiranja na drugu. U okviru ove problematike potrebno je savladati:

* povezanost rasta preduzeća, rizika I finansiranja preduzeća.
* Procese I načine prikupljanja kapitala preduzeća koja nisu na berzi (kapital za poslovne poduhvata, poslovni andjeli, bankarski krediti, finansiranje start up-ova, Takođe interesantni su I novi načini finansiranja osnivanja preduzeća prikupljanjem kapitala putem crowd-funding-a.
* Procesi I načini prikupljanja kapitala za akcionarska preduzeća kroz primarnu emisiju akcija i obveznica, I kroz inicijalnu javnu ponudu.

Ovde je u radu potrebno povezati znanje o životnom ciklusu preduzeća i načinima finansiranja preduzeća koji odgovaraju određenoj fazi ili međufazi u životnom ciklusu preduzeća.

**III NEDELJA**

**Tema: Stvaranje vrednosti preduzeća putem finansijskog menadžmenta**

Literatura: Aswath Damodaran, *Korporativne finansije – teorija I praksa*, MODUS, 2005, str: 791-832; Biserka Komnenić, Finansijski menadžment, VPŠSS, str: 332 340.

U okviru ove teme potrebno je istražiti vezu između odluka I radnji koje preduzima finansijski menadžer I stvaranja dodate vrednosti za preduzeće. Drugim rečima, kako aktivnosti I odluke finansijskog menadžera mogu povećati vrednost preduzeća. Da bi aktivnost preduzeća inicirana od strane menadžera uticala na stvaranje dodate vrednosti preduzeća ona mora uticati na jedan od 4 inputa prisutnih u modelima procene vrednosti a to su: Novčani tokovi koje donose postojeće investicije; očekivanu stopu rasta dobiti I budućih novčanih tokova; vremenski period u kom preduzeće može realizovati nadprosečan rast; trošak kapitala koji se koristi za diskontovanje novčanih tokova.

Potrebno je da student za potrebe pisanja ovog rada a u okviru zadate literature prouči problematiku :

* Aktivnosti menadžmenta koje doprinose I ne doprinose stvaranju dodate vrednosti
* Načine povećanja vrednosti preduzeća, Lanac povećanja vrednosti preduzeća,
* Alternative tradicionalnim modelima procene vrednosti preduzeća

**IV NEDELJA**

**Tema: Akvizicije I preuzimanja**

Literatura: Aswath Damodaran, *Korporativne finansije – teorija I praksa*, MODUS, 2005, str: 834-875; Biserka Komnenić, Finansijski menadžment, VPŠSS, str: 322 325.

Akvizicija, odnosno kupovina drugog preduzeća, je jedna od najvećih investicionih odluka koje donosi jedno preduzeće. Razlozi za kupovinu drugih preduzeća su različiti, ali može se reći da, generalno gledano, akvizicije nude preduzećima prečicu za ostvarenje strateških ciljeva. Na primer, probijanje na novo tržište, ulazak u novu delatnost, proširenje međunarodnih operacija, dolaženje do potrebnih resursa I tehnologija I td.

U okviru ove teme potrebno je istražiti I utvrditi vezu u koracima svake akvizicije kroz sledece korake:

* + analiza motiva preuzimanja, izrada strategije,
	+ izbor ciljne kompanije, procena ciljne kompanije,
	+ procena različitih izvora sinergije,
	+ određivanje mehanizma preuzimanja,
	+ struktuiranje preuzimanja, finansiranje preuzimanja,
	+ analiza radnji nakon preuzimanja.
	+ analiza ograničenja preuzimanja I kupovine preduzeća.

**V NEDELJA**

**Tema: Finansijsko restruktuiranje preduzeća kao način stvaranja dodate vrednosti**

**Literatura:** Biserka Komnenić, Finansijski menadžment, VPŠSS, str: 335 340.

U okviru ove teme potrebno je istražiti vezu između finansijskog restruktuiranja I stvaranja dodate vrednosti za preduzeće. Potrebno je da student stekne uvid u

1. razloge za opravdanost ulaženja u finansijsko restruktuiranje (na primer pregrupisavanje operativih jedinica I profitnih centara, poboljšanje sposobnosti alokacije resursa I td. )
2. postojeće oblike restruktuiranja

I da uspostavi vezu između motiva za ulaženje u process restruktuiranja I oblika restruktuiranja koje će preduzeće odabrati da realizuje.